Public procurement notice: Contract Notice
Published: 2022-09-21
Buyer: NISZ Nemzeti Infokommunikációs Szolgáltató Zrt.
Country: HU
Contract type: Services
Procedure: Open procedure
CPV classification: 72246000 | 72265000: Software configuration services
Submission deadline: 2022-10-20
Award criteria: The most economic tender

Technical requirements: A NISZ Zrt (továbbiakban Ajánlatkérő, vagy NISZ) által üzemeltetett Kormányzati Adatközpont (továbbiakban KAK) multi-tenant felhőszolgáltatása rendelkezik Kubernetes-alapú konténer futtatási képességgel. Az erre a platformra megérkező alkalmazások miatt szükséges egy olyan CI/CD automatizmus megvalósítása, mely egyrészről:
- A Kormányzati Adatközpontban létrejött, IdomSoft Zrt. által menedzselt, Kubernetes alapú Állami Alkalmazásfejlesztési Központ (továbbiakban ÁAFK) fejlesztőinek biztosítja az ÁAFK és a KAK közötti minél nagyobb mértékben automatizált alkalmazás átemelést. Ez azért is fontos, mert az ÁAFK elsődleges teszt- és produktív futtatási platformja a Kormányzati Adatközpont multi-tenant felhőszolgáltatása.
- Azok számára, akik nem az ÁAFK-n keresztül hozzák be a fejlesztésüket egy olyan kontrollált felületet biztosít, amin keresztül csatlakozhatnak ugyan azon automatizmus megfelelő pontjához, ami az ÁAFK felől emeli át az adatokat.
Az ÁAFK saját CI/CD folyamatot használ, melytől a NISZ folyamata és eszközei függetlenek kell legyenek. Az IdomSofttal a fejlesztési folyamatra hatással levő szabályozásokat egyeztetni kell.
Az Ajánlattevő feladata a következő fejezetekben kifejtett CI/CD folyamat megvalósítása Jenkins automatizálási szerver vagy GitLab automatizálás felett (a két megoldást a NISZ egyenértékűnek tekinti), valamint az automatizmust megvalósító eszköz és folyamat tekintetében a 41/2015. (VII. 15.) BM rendelet (továbbiakban a BMr41), négyes (4) biztonsági osztálynak (CIA=4,4,4) megfelelő védelmi követelményeknek történő megfelelőség biztosítása.
A CI/CD folyamat lépéseinek részletekbe menő pontosítása a NISZ szakértőivel az Ajánlattevő feladatai között szerepel.
- Az automatizációs eszköz/kód fejlesztői IT biztonsági tesztelésének elvégzése és a feltárt nem megfelelőségek javítása
- Ajánlatkérő támogatása az NKI sérülékenységvizsgálat során és a feltárt nem megfelelőségek javítása 30 napon belül, vagy a problémakezelési eljárás indítása 10 napon belül.
- A CI/CD folyamat NISZ Kubernetes környezetbe integrálásához szükséges konfigurációkat dokumentálja és a módosításokat a NISZ üzemeltetéssel közösen elvégzi.
- Biztosítja a CI/CD folyamat során a tevékenységek naplózását, a naplók pontosságát, teljes körűségét és sértetlenségét, valamint a naplók átadását az Ajánlatkérő központi naplógyűjtő rendszere felé.
- Oktatást tart a CI/CD folyamat használatáról (az oktatást - igény szerint - két turnusban szükséges megtartani, turnusonként maximum 20 fővel; egy turnus időtartma maximum 3 munkanap, munkanaponként 8 óra.)
- A fejlesztés forráskódok, illetve publikációs és továbbfejlesztési jogok átadása a NISZ Zrt. részére
projekt neve: Közigazgatás informatikai infrastruktúrájának konszolidálása a költségek csökkentése érdekében
a Műszaki leírásban megjelölt esetben - Megrendelő erre vonatkozó kifejezett igénye esetén -, Vállalkozó köteles a budapesti helyszínen található futtató környezetben személyes jelenlét útján ellátni feladatait.
a Műszaki leírás alapján átadásra kerülő eredménytermékeket, egyéb dokumentumokat (beleértve a scripteket is), továbbá a forráskódot Vállalkozó online tárhelyre köteles teljesíteni, melyhez hozzáférést biztosít megrendelő részére. Az online tárhelyre feltöltött fájlokat Vállalkozó tömörített és digitálisan aláírt formában köteles biztosítani Megrendelő részére.

Eligibility requirements: Ajánlatkérő által előírt kizáró okok: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében rögzített kizáró okok bármelyike fennáll. A megkövetelt igazolási mód: Az ajánlattevőnek a Kbt. 67. § (1) bekezdése és a 321/2015. (X. 30.) Korm. rendelet 1. § (1) bekezdése alapján az egységes európai közbeszerzési dokumentum benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. A formanyomtatványra Egységes Európai Közbeszerzési dokumentumként az EKR elektronikus űrlapot biztosít. A 321/2015. (X. 30.) Korm. rendelet 3. § (5) bekezdése alapján közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. A magyarországi letelepedésű ajánlattevő(k), valamint adott esetben az alkalmasság igazolásában részt vevő gazdasági szereplő(k) vonatkozásában - a Kbt. 69. § (4)-(7) bek. szerinti felhívás esetén -a 321/2015. (X.30.) Korm. rendelet 8.§ és a 12- 14.§-ai szerint kell igazol-ni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett ajánlattevő esetében -a Kbt. 69. § (4)-(7) bek. szerinti felhívás esetén- az ajánlatkérő a 321/2015. (X.30.) Korm. rendelet 10. §-a szerinti igazolásokat és írásbeli nyilatkozatokat fogadja el. A 321/2015. (X.30.) Korm. rendelet 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ban foglalt kizáró okok hiányának igazolása érdekében, a 321/2015. (X.30.) Korm. rendelet 3. § (3) bekezdésében foglaltaknak megfelelő módon, azaz a kapacitást rendelkezésre bocsátó szervezet képviseletében a formanyomtatványt az ajánlattevő nyújtja be. Ajánlattevő, illetve az alkalmasság igazolásában részt vevő gazdasági szereplő az egységes európai közbeszerzési dokumentumot a 321/2015. (X. 30.) Korm. rendelet 4-7. §-ában foglaltaknak megfelelően kitöltve köteles benyújtani. A Kbt. 67. § (4) bekezdése alapján az ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót a nyilatkozat vonatkozásában EKR-ben létrehozott elektronikus űrlap áll rendelkezésre. A kizáró okokra, illetve azok igazolására vonatkozó egyéb rendelkezéseket az egyéb közbeszerzési dokumentumok tartalmazzák.